wannaphong/clean_thaiwikipedia huggingface dataset:
# ยุทธการที่คูสค์
ยุทธการที่คูสค์  เกิดขึ้นเมื่อกำลังเยอรมนีและโซเวียตเผชิญหน้ากันในแนวรบด้านตะวันออกระหว่างสงครามโลกครั้งที่สอง บริเวณย่านชานนครคูสค์ (Kursk) ห่างจากกรุงมอสโกไปทางใต้ 450 กิโลเมตร ในสหภาพโซเวียต ช่วงเดือนกรกฎาคมและสิงหาคม ค.ศ. 1943 ยุทธการที่คูสค์เป็นทั้งชุดของการสงครามยานเกราะที่ใหญ่ที่สุด รวมถึงยุทธการที่โปรโฮรอฟกา และการสงครามทางอากาศวันเดียวราคาแพงที่สุดในประวัติศาสตร์ ยุทธการนี้นับเป็นการรุกทางยุทธศาสตร์ครั้งสุดท้ายของเยอรมนีที่สามารถดำเนินการได้ในทางตะวันออก ชัยชนะเด็ดขาดของโซเวียตที่เป็นผลให้กองทัพแดงมีการริเริ่มทางยุทธศาสตร์ในช่วงที่เหลือของสงคราม

ฝ่ายเยอรมนีหวังจะย่นแนวรบของตนโดยกำจัดส่วนที่ยื่นออกมาที่คูสค์ ซึ่งเป็นผลมาจากความพ่ายแพ้ในยุทธการที่สตาลินกราด คีมตามที่คิดไว้ล่วงหน้าเจาะผ่านปีกด้านเหนือและใต้เพื่อบรรลุการล้อมกำลังกองทัพแดงใหญ่ อย่างไรก็ดี ฝ่ายโซเวียตมีข่าวกรองเจตนาของกองทัพเยอรมัน ด้วยเหตุนี้ ประกอบกับความล่าช้าของเยอรมนีที่ต้องรออาวุธใหม่ ส่วนใหญ่คือ รถถังทีเกอร์และแพนเธอร์Kasdorf, p. 16. ทำให้กองทัพแดงมีเวลาสร้างแนวป้องกันเป็นชุดและเก็บกำลังหนุนขนาดใหญ่เพื่อการตีโต้ตอบทางยุทธศาสตร์Glantz 1989, pp. 149–59.

โดยได้รับแจ้งล่วงหน้าหลายเดือนว่าการโจมตีจะเกิดแก่คอของส่วนที่ยื่นออกมาที่คูสค์ ฝ่ายโซเวียตวางแผนที่จะชะลอ หันเห ตลอดจนทำให้หัวหอกแพนเซอร์อันทรงพลังของเยอรมนีอ่อนกำลังและค่อย ๆ ยอมจำนน โดยบีบให้พวกเขาโจมตีผ่านเครือข่ายเขตทุ่นระเบิด เขตยิงปืนใหญ่มองเห็นล่วงหน้า (pre-sighted artillery fire zone) และที่มั่นแข็งแรงต่อสู้รถถังที่อำพรางไว้ ประกอบด้วยแนวป้องกันมีพื้นที่ว่างแปดแนว ลึก 250 กิโลเมตร ซึ่งลึกกว่า 10 เท่าของแนวมากีโน และมีปืนใหญ่ต่อสู้รถถังกว่าอัตรา 1:1 ของยานพาหนะที่จะเข้าตี ซึ่งเชื่อมต่อถึงกันอย่างกว้างขวาง จนถึงปัจจุบันยังเป็นงานการป้องกันที่กว้างขวางที่สุดที่เคยก่อสร้างมา และพิสูจน์ให้เห็นแล้วว่า มีความลึกเกินกว่าสามเท่าของความลึกที่จำเป็นต่อการชะลอขอบเขตไกลที่สุดของการโจมตีฝ่ายเยอรมัน

เมื่อกองทัพเยอรมันหมดกำลังไปกับการป้องกัน ฝ่ายโซเวียตก็สนองด้วยการตีโต้ตอบ ซึ่งทำให้กองทัพแดงยึดโอเรลและเบลโกรอดคืนได้เมื่อวันที่ 5 สิงหาคม และฮาร์คอฟเมื่อวันที่ 23 สิงหาคม และผลักดันฝ่ายเยอรมันกลับไปข้ามแนวรบอันกว้างใหญ่

แม้กองทัพแดงจะเคยประสบความสำเร็จในฤดูหนาว แต่ชัยชนะครั้งนี้นับเป็นการรุกทางยุทธศาสตร์ในฤดูร้อนของโซเวียตที่ประสบความสำเร็จเป็นครั้งแรกในสงคราม ปฏบัติการยุทธศาสตร์อันเป็นต้นแบบนี้ได้บรรจุในหลักสูตรวิทยาลัยการทัพ ยุทธการคูสค์เป็นยุทธการครั้งแรกซึ่งการรุกบลิทซครีกประสบความล้มเหลวก่อนที่จะสามารถเจาะผ่านการป้องกันของข้าศึกและเข้าไปในความลึกเชิงยุทธศาสตร์ (strategic depth)

แม้ว่ากองทัพเยอรมันจะถูกผลักดันแต่จอมพลเอริค ฟอน มันสไตน์ตั้งใจจะตั้งรับโซเวียตในแนวรบตะวันออกให้ได้แต่ทว่ากลับไม่เป็นไปอย่างที่คิด เนื่องจากฮิตเลอร์ได้สั่งให้ถอนกำลังยานเกราะแพนเซอร์ไปยังอิตาลี เพราะได้ข่าวว่ากองทัพสัมพันธมิตรได้บุกยึดเกาะซิซิลีแล้ว อิตาลีภายใต้การนำของเบนิโต มุสโสลินีกำลังตกอยู่ในอันตราย ดังนั้นฮิตเลอร์ต้องช่วยเหลือด่วน.  ฟอน มันสไตน์ได้พยายามคัดค้านแต่กลับไร้ผล เมื่อไร้ยานเกราะแพนเซอร์ กองทัพแดงกลับสามารถรุกได้อย่างรวดเร็วจนกองทัพเยอรมันต้องออกจากดินแดนรัสเซีย. ฟอน มันสไตน์ได้โทษฮิตเลอร์ว่าการวางแผนรบของฮิตเลอร์นั้นไร้สาระ

 หมายเหตุ
# สาธารณรัฐคัลมืยเคีย
คัลมืยเคีย (, Haľmg) มีชื่อทางการว่า สาธารณรัฐคัลมืยเคีย (, Haľmg Tañğç) เป็นหนึ่งในเขตการปกครองรูปแบบสาธารณรัฐของประเทศรัสเซีย เป็นรัฐเดียวในยุโรปที่ประชากรส่วนใหญ่นับถือศาสนาพุทธ สาธารณรัฐนี้กินพื้นที่  ซึ่งมีประชากรเกือบ 300,000 คน

ประชากร
ประชากร: 

กลุ่มชาติพันธุ์
thumb|แผนที่กลุ่มชาติพันธุ์ในคอเคซัส

รายงานจากสำมะโน ค.ศ. 2010 ชาวคัลมึคมีถึงร้อยละ 57.4 ของประชากรทั้งหมด กลุ่มอื่น ๆ ที่อยู่ในนี้ได้แก่ชาวรัสเซีย (30.2%), ดาร์กิน (2.7%), คาซัค (1.7%), เชเชน (1.2%), เติร์ก (1.3%), อะวาร์ (0.8%) ยูเครน (0.5%), เกาหลี (0.5%).
 กลุ่มชาติพันธุ์ สำมะโน ค.ศ. 1926 สำมะโน ค.ศ. 1939 สำมะโน ค.ศ. 1959  สำมะโน ค.ศ. 1970  สำมะโน ค.ศ. 1979  สำมะโน ค.ศ. 1989  สำมะโน ค.ศ. 2002  สำมะโน ค.ศ. 20101 จำนวน % จำนวน % จำนวน % จำนวน % จำนวน % จำนวน % จำนวน % จำนวน % คัลมึค 107,02675.6% 107,31548.6% 64,88235.1% 110,26441.1% 122,16741.5% 146,31645.4% 155,93853.3% 162,74057.4% รัสเซีย 15,21210.7% 100,81445.7% 103,34955.9% 122,75745.8% 125,51042.6% 121,53137.7% 98,11533.6% 85,71230.2% อื่น ๆ 19,35613.7% 12,5555.7% 16,6269.0% 34,97213.0% 46,85015.9% 54,73217.0% 38,35713.1% 35,23912.4% 1 5,790 คนมาจากฐานข้อมูลการบริหารและไม่ระบุเชื้อชาติ มีการประมาณการว่าจำนวนกลุ่มนี้มีเท่ากันกับกลุ่มที่ประกาศไว้Перепись-2010: русских становится больше . Perepis-2010.ru (2011-12-19). Retrieved on 2013-07-28.

สถิติด้านล่างนี้ระบุชาวคัลมึคในจักรวรรดิรัสเซีย สหภาพโซเวียต และสหพันธรัฐรัสเซีย

1897Demoscope.ru19261939195919701979198920022010 190,648  128,809  129,786 100,603  131,318 140,103165,103174,000183,372

ศาสนา

รายงานจากการสำรวจใน ค.ศ. 2012 ประชากรร้อยละ 47.6 นับถือศาสนาพุทธ ร้อยละ 18 นับถือคริสตจักรรัสเซียออร์ทอดอกซ์ ร้อยละ 4 นับถือศาสนาอิสลาม ร้อยละ 3 นับถือลัทธิเทงกรีหรือเชมันคัลมึค ร้อยละ 1 นับถือศาสนาคริสต์ไม่ใช่นิกายหลัก ร้อยละ 1 อาจเป็นผู้นับถืออร์ทอดอกซ์ที่ไม่อยู่ในคริสตจักรหรือเป็นสมาชิกที่ไม่ใช่คริสตจักรรัสเซียออร์ทอดอกซ์ ร้อยละ 0.4 นับถือศาสนาฮินดู และร้อยละ 9.0 นับถือศาสนาอื่น ๆ หรือไม่ระบุในแบบสำรวจ นอกจากนี้ ร้อยละ 13 ของประชากรระบุตนเองว่านับถือแบบ "จิตวิญญาณแต่ไม่เคร่งศาสนา" และร้อยละ 13 นับถืออเทวนิยม
# แลร์รี วอลล์
แลรี่ วอลล์  เป็นนักเขียนโปรแกรมและนักประพันธ์ เขาสร้างภาษาสำหรับเขียนโปรแกรม เพิร์ล ในปี 1987
# โดนต์ครายฟอร์มีอาร์เจนตินา
Philly.com, October 2007, webpage:
 Philly7. และเมื่อแอลัน พาร์กเกอร์ นำมาสร้างเป็นภาพยนตร์ในชื่อเดียวกัน ในปี ค.ศ. 1996 ก็ขับร้องโดยมาดอนนา

เพลงนี้ปรากฏครั้งแรกอยู่ในผลงานอัลบั้ม `Evita ในแนวร็อกโอเปรา วางจำหน่ายในปี ค.ศ. 1976 ขับร้องโดยจูลี โคฟวิงตัน ซิงเกิลเพลงนี้ขึ้นถึงอันดับหนึ่งในประเทศอังกฤษเมื่อเดือนกุมภาพันธ์ ค.ศ. 1977 และขายได้มากกว่าหนึ่งล้านแผ่นในสหราชอาณาจักร  

ต่อมาเมื่อผลงานเพลงประสบความสำเร็จ จึงได้มีการดัดแปลงมาเป็นละครเพลง แต่จูลี โคฟวิงตัน ปฏิเสธที่จะแสดงละครเพลง ผู้จัดจึงให้อีเลน เพจ ผู้รับบทตัวละครอีวา เปรอง ภริยาคนที่สองของฮวน เปรอง อดีตประธานาธิบดีอาร์เจนตินา เป็นผู้ขับร้องแทน โดยปรากฏในองก์ที่สองของเรื่อง เป็นฉากที่เอวิตา ยืนอยู่ที่ระเบียงชั้นบนของทำเนียบประธานาธิบดี ต่อหน้าฝูงชนผู้ให้การสนับสนุน
# ทวี มณีนุตร
ท่านผู้หญิง ทวี มณีนุตร พระอภิบาลใน สมเด็จเจ้าฟ้าฯ กรมพระศรีสวางควัฒน วรขัตติยราชนารี

ประวัติ
ท่านผู้หญิง ทวี มณีนุตร ได้รับพระราชทานเครื่องราชอิสริยาภรณ์ทุติยจุลจอมเกล้าวิเศษ (ท.จ.ว.) (ฝ่ายใน) จึงใช้คำนำหน้าว่า ท่านผู้หญิง

เมื่อวันที่ 19 กันยายน พ.ศ. 2540 ท่านผู้หญิง ทวี มณีนุตร  ประสบอุบัติเหตุ เฮลิคอปเตอร์ซูเปอร์พูม่า ตกที่จังหวัดนราธิวาส พ.ศ. 2540 เป็นอุบัติเหตุ เมื่อเฮลิคอปเตอร์ลำหนึ่งในขบวนเสด็จฯ สมเด็จพระนางเจ้าฯ พระบรมราชินีนาถ จำนวน 6 ลำ เดินทางจากบ้านโต๊ะโมะ ตำบลภูเขาทอง อำเภอสุคิริน จังหวัดนราธิวาส มุ่งหน้ากลับพระตำหนักทักษิณราชนิเวศน์ เครื่องเกิดขัดข้อง และชนยอดเขา ตกกลางป่าบริเวณเทือกเขาลิจอ บ้านไอปาเกาะ ตำบลภูเขาทอง อำเภอสุคิริน จังหวัดนราธิวาส เมื่อเวลา 19.45 น. อุบัติเหตุครั้งนี้ข้าราชบริพารชั้นผู้ใหญ่เสียชีวิตรวม 14 ท่าน 

 เครื่องราชอิสริยาภรณ์
# เครก กอร์ดอน
เครก ซินแคลร์ กอร์ดอน (เกิดวันที่ 31 ธันวาคม ค.ศ. 1982) เป็นนักฟุตบอลชาวสกอตแลนด์ที่เล่นในตำแหน่งผู้รักษาประตูให้กับฮาร์ตออฟมิดโลเธียน

กอร์ดอนเริ่มต้นอาชีพกับฮาร์ตออฟมิดโลเธียน ต่อมาได้ถูกปล่อยยืมตัวให้กับคาวเดนบีธในฤดูกาล 2001–02 ก่อนที่จะกลับมาเป็นผู้รักษาประตูมือหนึ่งของฮาร์ตส์ระหว่าง ค.ศ. 2003 ถึง 2007 โดยมีส่วนช่วยให้ทีมชนะเลิศสกอตติชคัพในฤดูกาล 2005–06 ต่อมาเขาเขาย้ายไปซันเดอร์แลนด์ในพรีเมียร์ลีกของอังกฤษใน ค.ศ. 2007 ด้วยค่าตัว 9 ล้านปอนด์ (ถือเป็นผู้รักษาประตูชาวบริติชที่ย้ายเข้ามาด้วยค่าตัวสูงสุด)

กอร์ดอนประสบปัญหาอาการบาดเจ็บในช่วงที่อยู่กับซันเดอร์แลนด์และถูกปล่อยตัวจากสโมสรเมื่อหมดสัญญาใน ค.ศ. 2012 หลังจากสองปีที่ไม่ได้ลงเล่นเกมระดับอาชีพ เขาเซ็นสัญญากับเซลติกในเดือนกรกฎาคม ค.ศ. 2014 และพาทีมชนะเลิศลีกสกอตแลนด์ 5 สมัย, สกอตติชคัพ 2 สมัย และสกอตติชลีกคัพ 4 สมัย โดยในฤดูกาล 2016–17 เขาสามารถพาทีมคว้าทริปเปิลแชมป์แบบไร้พ่ายได้ กอร์ดอนย้ายออกจากเซลติกและกลับสู่ฮาร์ตส์ในเดือนมิถุนายน ค.ศ. 2020

กอร์ดอนเป็นผู้รักษาประตูตัวหลักของสกอตแลนด์ระหว่าง ค.ศ. 2004 ถึง 2010 ก่อนที่จะได้รับอาการบาดเจ็บ แต่ก็กลับมาเป็นตัวหลักของทีมชาติอีกครั้งใน ค.ศ. 2014 เขาได้เข้าสู่หอเกียรติยศทีมชาติสกอนแลนด์หลังจากที่ได้ลงเล่นให้กับทีมชาติครบ 50 นัดใน ค.ศ. 2017 เขาได้รับรางวัลนักฟุตบอลยอดเยี่ยมแห่งของสมาคมนักเขียนฟุตบอลสกอตแลนด์ (SFWA) 2 ครั้ง (ใน ค.ศ. 2006 และ 2015) และได้รับการโหวตให้กับผู้เล่นดาวรุ่งยอดเยี่ยมของสกอตติชพรีเมียร์ลีกและสมาคมนักเขียนฟุตบอลสกอตแลนด์ใน ค.ศ. 2004
# โรคฮีโมฟิเลีย
ฮีโมฟิเลีย (หรือ Hemophilia ในทวีปอเมริกาเหนือ) เป็นความผิดปกติพันธุกรรมกลุ่มหนึ่งซึ่งทำให้ความสามารถควบคุมเลือดจับลิ่มเสื่อม ซึ่งใช้ห้ามเลือดเมื่อหลอดเลือดแตก ฮีโมฟิเลียเอ (การขาดแฟ็กเตอร์จับลิ่ม 8) เป็นความผิดปกติแบบที่พบบ่อยที่สุด พบในประมาณ 1 ในการคลอดชาย 5,000–10,000 คน ฮีโมฟิเลียบี (การขาดแฟ็กเตอร์ 9) เกิดประมาณ 1 ในทารกชายราว 20,000–34,000 คน

เช่นเดียวกับความผิดปกติโครโมโซมเอ็กซ์เชื่อมโยงตามเพศลักษณะด้อยอื่น ๆ โรคฮีโมฟิเลียมักเกิดในชายมากกว่าหญิง เพราะหญิงมีโครโมโซมเอ็กซ์ 2 โครโมโซม แต่ชายมีโครโมโซมเดียว ฉะนั้นยีนที่บกพร่องจึงปรากฏแน่นอนในชายที่มี เนื่องจากหญิงมีโครโมโซมเอ็กซ์ 2 โครโมโซมและโรคฮีโมฟิเลียพบน้อย โอกาสของหญิที่มีสำเนายีนบกพร่องสองสำเนาจึงพบน้อยมาก ฉะนั้น หญิงแทบทั้งหมดเป็นพาหะไร้อาการของโรค พาหะหญิงสามารถรับยีนบกพร่องจากมารดาหรือบิดาก็ได้ หรืออาจเป็นการกลายพันธุ์ใหม่ นอกจากนี้ ฮีโมฟิเลียซีซึ่งไม่เชื่อมโยงตามเพศ เกิดจากการขาดแฟ็กเตอร์จับลิ่ม 11 ซึ่งเกิดได้ทั้งในสองเพศ พบมากกว่าในชาวยิวอัชเคนาซิ (ยุโรปตะวันออก) แต่พบน้อยในกลุ่มประชากรอื่น

ผู้ป่วยโรคฮีโมฟิเลียมีระดับแฟ็กเตอร์จับลิ่ม (clotting factor) ในน้ำเลือดต่ำหรือกัมมันตภาพของแฟ็กเตอร์จับลิ่มซึ่งจำเป็นต่อกระบวนการเลือดจับลิ่มปกติเสื่อม ฉะนั้น เมื่อหลอดเลือดบาดเจ็บ จะเกิดสะเก็ด (scab) ชั่วคราวได้ แต่การขาดแฟ็กเตอร์จับลิ่มทำให้ไม่มีการเกิดไฟบริน (fibrin) ซึ่งจำเป็นต่อการคงลิ่มเลือด ผู้ป่วยโรคฮีโมฟิเลียมิได้เลือดไหลรุนแรงกว่าผู้ไม่ป่วย แต่เลือดไหลเป็นเวลานานกว่ามาก ในผู้ป่วยโรคฮีโมฟิเลียรุนแรง แม้การบาดเจ็บเล็กน้อยสามารถส่งผลให้เสียเลือดหลายวันหรือสัปดาห์ หรือไม่หายสมบูรณ์เลย ในบริเวณอย่างสมองและในข้อ การเลือดไหลไม่หยุดนี้อาจถึงชีวิตหรือหมดกำลัง (debilitation) ถาวรได้

ประวัติศาสตร์
ราชวงศ์ยุโรป
# ประภาคารสันดอนปากน้ำเจ้าพระยา
ประภาคารสันดอนปากน้ำเจ้าพระยา  เป็นประภาคารแห่งแรกในประเทศไทย ตั้งอยู่ที่ปากแม่น้ำเจ้าพระยา ใช้งานในปี พ.ศ. 2417 ถึง พ.ศ. 2472

 ประวัติ 
ประภาคารสันดอนปากน้ำเจ้าพระยา ควบคุมการก่อสร้างโดยสมเด็จเจ้าพระยาบรมมหาศรีสุริยวงศ์ (ช่วง บุนนาค) ผู้สำเร็จราชการในพระบาทสมเด็จพระจุลจอมเกล้าเจ้าอยู่หัว เปิดให้ใช้เมื่อวันที่ 9 พฤศจิกายน พ.ศ. 2417 ใช้มาจนถึงวันที่ 1 ธันวาคม พ.ศ. 2472 รวมระยะเวลา 55 ปี 22 วัน

ในสมัยรัชกาลที่ 5 ปากแม่น้ำเจ้าพระยามีเรือเข้าออกจำนวนมาก อันเป็นผลมาจากการค้าขายกับต่างชาติที่มากขึ้นกว่าแต่ก่อน สมเด็จเจ้าพระยาบรมมหาศรีสุริยวงศ์ใช้ทุนทรัพย์ส่วนตัวในการก่อสร้าง ซึ่งราชกิจจานุเบกษา เล่ม 1 กล่าวว่า ค่าก่อสร้างเป็นเงิน 225 ชั่ง 5 ตำลึง 5 สลึง (18,021.25 บาท) สมเด็จเจ้าพระยาบรมมหาศรีสุริยวงศ์ได้ส่งพระสยามธุรพาห์ กุงสุลไทย ณ กรุงลอนดอน เป็นผู้ซื้อเรือนตะเกียงมายังสยาม

ระหว่างการก่อสร้างประภาคารได้เกิดทรุดตัวลง ทำให้ก่อสร้างช้ากว่ากำหนด หลังจากแก้ไขใหม่จนก่อสร้างเสร็จแล้ว สมเด็จเจ้าพระยาบรมมหาศรีสุริยวงศ์ได้ยกให้เป็นสมบัติของแผ่นดิน ภาษาอังกฤษเรียกประภาคารแห่งนี้ว่า "รีเยนท์ไลท์เฮาส์" (Regent Lighthouse; ประภาคารผู้สำเร็จราชการ) หลักฐานของกรมอุทกศาสตร์ กองทัพเรือ เรียก "ประภาคารสันดอนปากน้ำเจ้าพระยา" คนทั่วไปเรียก "กระโจมไฟสันดอน"

 หลังยุติการใช้งาน 
ในช่วงปี พ.ศ. 2450 ได้มีการนำเรือทุ่นไฟมาใช้งานแทนที่ตัวประภาคาร แต่ต่อมาได้ยุติการใช้เรือเนื่องจากราคาการดูแลที่สูง และสร้างประภาคารหลังใหม่แทนที่ประภาคารสันดอนปากน้ำเจ้าพระยาในปี พ.ศ. 2479 ซึ่งอยู่จากจุดที่ตั้งเดิมและยุติการใช้งานเมื่อปี พ.ศ. 2502 และมีการก่อสร้างสถานีนำร่องของกรมเจ้าท่าขึ้นมาที่บริเวณสันดอนปากแม่น้ำเจ้าพระยา และใช้งานมาจนถึงปัจจุบัน

 รายละเอียด 
ประภาคารสันดอนปากน้ำเจ้าพระยา ข้อมูลตามราชกิจจานุเบกษาในขณะนั้นระบุว่าตั้งอยู่ในละติจูด 13 (ดีกรี) องศา 29 มินิศ (ลิปดา) 26 เสกัน (ฟิลิปดา) เหนือ นับข้างทิศตะวันออก ลอนยิศจุน 100 ดีกรี (องศา) 35 มินิศ (ลิปดา) 20 เสกัน (ฟิลิปดา) โดยตัวประภาคารสูงพ้นน้ำ 44 ฟุต มีแสงสว่างมองเห็นได้ไกล 10 ไมล์ และมีแหล่งกำเนิดแสงคือตะเกียง

 ปัจจุบัน 
ตำแหน่งปัจจุบันของประภาคาร ตั้งอยู่ในตำแหน่งเดิมคือละติจูดที่ 13 องศา 27 ลิปดา 26 ฟิลิปดาเหนือ ลองติจูด 100 องศา 35 ลิปดา 20 ฟิลิปดาตะวันออก มีจุดสังเกตคือทุ่นสีแดง หมายเลข 14 มองตั้งฉากกับแนวทุ่นไปทางทิศตะวันตกเฉียงเหนือระยะทาง 2.5 กิโลเมตร คือตำแหน่งที่ตั้งของประภาคารสันดอนปากน้ำเจ้าพระยาในปัจจุบัน
# การสระผม
การสระผม เป็นกิจกรรมอย่างหนึ่งของมนุษย์เพื่อทำความสะอาดเส้นผมและหนังศีรษะ มักใช้แชมพูในการสระผม เพื่อละลายไขมันและเป็นตัวนำพาสิ่งสกปรกที่ติดอยู่กับไขมันออกมา บางทีมีการใช้ครีมนวดบำรุงผมร่วมด้วย การสระผมจะใช้วิธีการเกา นวด เพื่อนำพาสิ่งสกปรกออกจากเส้นผม และล้างสิ่งสกปรกเหล่านั้นด้วยน้ำสะอาดทุกครั้ง
# ฮาบิบ เบย์
ฮาบิบ เบย์ (Habib Beye) เกิดเมื่อวันที่  19 ตุลาคม ค.ศ. 1977 เป็นอดีตนักฟุตบอลชาวเซเนกัลที่เกิดในฝรั่งเศส เคยเล่นในพรีเมียร์ลีก กับนิวคาสเซิล ยูไนเต็ดและสโมสรฟุตบอลแอสตันวิลลา และฟุตบอลทีมชาติเซเนกัล เล่นตำแหน่งแบ็กขวาและตำแหน่งกองหลัง
# มาร์ก ออลไบรตัน
มาร์ก เควิน ออลไบรตัน  เกิดเมื่อวันที่ 18 พฤศจิกายน ค.ศ. 1989 เป็นอดีตนักฟุตบอลชาวอังกฤษ โดยเล่นตำแหน่งปีกขวา

เกียรติประวัติ
เลสเตอร์ซิตี
Premier League: 2015–16
FA Cup: 2020–21
FA Community Shield: 2021
อีเอฟแอลแชมเปียนชิป: 2023–24
# โอดาวาระ
โอดาวาระ  เป็นนครทางทิศตะวันตกในจังหวัดคานางาวะ ประเทศญี่ปุ่น ในเดือนกุมภาพันธ์ 2015 มีจำนวนประชากรประมาณ 194,672 มีขนาดพื้นที่ 113.79 ตารางกิโลเมตร เป็นเมืองที่ตั้งของปราสาทโอดาวาระที่มีชื่อเสียง

 ภูมิศาสตร์ 
โอดาวาระตั้งอยู่บริเวณที่ราบอาชิงาระ ทางตะวันตกของจังหวัดคานางาวะ ติดกับภูเขาฮาโกเนะ ซึ่งทอดตัวยาวจากทิศเหนือสู่ทิศตะวันตก มีแม่น้ำซากาวะซึ่งไหลออกสู่อ่าวซางามิ ทางทิศตะวันออก ทางทิศใต้ติดกับมหาสมุทรแปซิฟิก

 เทศบาลโดยรอบ 
 จังหวัดคานางาวะ
 นครมินามิอาชิงาระ
 เมืองนิโนมิยะ
 เมืองโออิ, เมืองไคเซ, เมืองนากาอิ
 เมืองฮาโกเนะ, เมืองมานาซูรุ, เมืองยูงาวาระ

 ภูมิอากาศ
# จั๊กกะแหล๋น
จั๊กกะแหล๋น เป็นภาพยนตร์ไทย แนวแอ็คชั่นคอเมดี้ บทและกำกับโดย หม่ำ จ๊กมก นำแสดงโดย จีจ้า ญาณิน, หม่ำ จ๊กมก, ค่อม ชวนชื่น, บริบูรณ์ จันทร์เรือง, เฉลิมศักดิ์ แย้มขะมัง, อธิศ อมรเวช และนักแสดงตลกอื่นๆอีกมากมาย ภาพยนตร์เรื่องนี้กำหนดฉายวันที่ 28 เมษายน พ.ศ. 2554 กำหนดฉาย โดยหม่ำ จ๊กมก ได้เผยว่า คำว่า จั๊กกะแหล๋น เป็นคำพื้นบ้าน ใช้เรียกเด็กผู้หญิงตัวเล็กๆ หน้าตาจิ้มลิ้ม นิสัยห้าวๆ แก่นๆ อันเป็นที่มาของคาแร็คเตอร์ตัวละครหลักและชื่อเรื่องภาพยนตร์นี้

ภาพยนตร์ทำรายได้ 24.08 ล้านบาทรายได้หนังไทยครึ่งแรกปี 54

 เนื้อเรื่องย่อ 
"ลุงแสวง" (รับบทโดยหม่ำ จ๊กมก) อาสาร่วมปฏิบัติการภารกิจต่อสู้ ภายหลังจากที่หลานสาวของตนที่มีชื่อว่า "จั๊กกะแหล๋น" (รับบทโดยจีจ้า ญาณิน) ได้ขี่จักรยานฟิกซ์เกียร์ออกไปสู่โลกภายนอกพร้อมกับเพื่อนของเธออยู่เสมอ แล้วพวกเขาก็ได้รับจ้างส่งของเถื่อนให้แก่พวกมาเฟียจนเกิดเป็นเรื่องราวใหญ่โตอย่างไม่คาดคิด ทั้งยังมีปัญหารักสามเส้ามารุมเร้าหัวใจ เหตุการณ์ดังกล่าวทำให้ทั้งลุงแสวงและจั๊กกะแหล๋นต้องลำบากใจ

 นักแสดงนำ 
 ภาพยนตร์ พ.ศ. 2554 รับบทเป็น  นักแสดงนำโดย จั๊กกะแหล๋น จีจ้า ญาณิน แสวง (ลุงแหวง) หม่ำ จ๊กมก ลุงสำเริง ค่อม ชวนชื่น แนว บริบูรณ์ จันทร์เรือง ด่วน เฉลิมศักดิ์ แย้มขะมัง พงษ์ อธิศ อมรเวช โสรยา ลลิสา สนธิรอด เฮียเปี๊ยก ปากเกร็ด แอนนา ชวนชื่น ป๋าชา อุดม ชวนชื่น เฮียเส็ง กิตติพงษ์ พิมพ์พืชน์ นิ้งหน่อง นุ้ย เชิญยิ้ม โสมม ศิริพร อยู่ยอด จิ้ม จิ้ม ชวนชื่น จอย จอย ชวนชื่น แจ๊ส แจ๊ส ชวนชื่น โสภา หนูเล็ก ก่อนบ่าย โสโครก สมศรี สังขรมย์ โสภี อโนทัย หงษ์ทอง สารวัตรประทีป วัชระ โรจน์สุรสวัสดิ์ รับบทเป็น  นักแสดงรับเชิญ ผู้กองเท่ง เท่ง เถิดเทิง โหน่ง ชะชะช่า โหน่ง ชะชะช่า หมอก สุดารัตน์ บุตรพรม นกกัญญณัช เอี่ยมสุข บุหรี่ ศิวนาถ เอี่ยมสุข เดียร์ กิตติภูมิ เอี่ยมสุข เจี๊ยบ เจี๊ยบ เชิญยิ้ม แจ็ค แจ็ค เชิญยิ้ม นายศวง สายสิน วงษ์คำเหลา น้าเดฟ เดฟ ดวงดี เจ้าของขายหนัง อู๊ด รุ่งเรืองศรี

 การสร้าง 
จั๊กกะแหล๋น กำหนดฉายในประเทศไทยครั้งแรก พ.ศ. 2554 หม่ำ ควง จีจ้า พลิกบทโดดลงหนังฮา เนื้อเรื่องกล่าวถึงเด็กหญิงคนหนึ่งซึ่งมีชื่อว่าจั๊กกะแหล๋น (รับบทโดยจีจ้า ญาณิน) เป็นเด็กที่มีนิสัยห้าวและแก่น แต่เธอมีลุงคอยดูแล (รับบทโดยหม่ำ จ๊กมก) ภาพยนตร์ชุดนี้มีฉากถ่ายทำสำคัญอยู่ที่ท่าเรือศุภนาวา อำเภอพระประแดง จังหวัดสมุทรปราการ โดยได้นำจักรยานฟิกซ์เกียร์มาประกอบการถ่ายทำภาพยนตร์ชุดดังกล่าว ภาพยนตร์ชุดนี้ถือเป็นภาพยนตร์แอ็คชั่นคอเมดี้เรื่องแรกของจีจ้า ญาณิน
# แบร์รี แบนแนน
แบร์รี แบนแนน  เกิดเมื่อวันที่ 1 ธันวาคม ค.ศ. 1989 เป็นนักฟุตบอลชาวสกอตแลนด์ ปัจจุบันเล่นตำแหน่งกองกลางให้กับสโมสรฟุตบอลเชฟฟีลด์เวนส์เดย์ในแชมเปียนชิปอังกฤษ และยังเล่นให้กับทีมชาติสกอตแลนด์

ก่อนย้ายเข้ามาแอสตันวิลลา แบนแนนเคยเล่นให้กับดาร์บีเคาน์ตีและแบล็กพูล
# อีซีคีล แจ็กสัน
พาร์มาร์ ริกลอน เอ็ดเวิร์ด สตีเฟนส์ (Parmar Rycklon Edward Stephens) เกิด 22 เมษายน ค.ศ. 1978 เป็นอดีตนักมวยปล้ำอาชีพชาวกายอานาในชื่อ อีซีคีล แจ็กสัน (Ezekiel Jackson)

 ประวัติ 
อีซีคีลได้เซ็นสัญญากับ WWE ในปี 2007 เปิดตัวครั้งแรกในสแมคดาวน์ 2008 โดยรับบทเป็นบอดี้การ์ดให้กับไบรอัน เคนดริก โดยอีซีคีลขึ้นปล้ำแมตช์แรกชนะซูเปอร์ เครซี จากนั้นก็เริ่มปล้ำแท็กทีมกับเคนดริก

อีซีคีลได้ถูกดราฟท์ตัวไปECW ค่ายมวยปล้ำที่มีความโหดเป็นแกนหลัก และก็ต้องแยกบทบาทกับเคนดริก ตอนย้ายมาอยู่ ECW ก็หายไปพักนึงโดยไปฝึกที่ FCW แต่พอกลับมาก็มาพร้อมกับวลาดิเมียร์ คอซลอฟ และก็หันไปเป็นลูกน้องของวิลเลียม รีกัล ที่วางแผนจะเอาแชมป์ ECW มากจากคริสเตียนให้ได้ แต่ก็ชิงเท่าไหร่ก็ไม่สำเร็จ และในที่สุดก็ถึงคราวตอนสุดท้ายของ ECW อีซีคีลก็สามารถคว้าแชมป์จากคริสเตียนมาได้ในแมตช์เอ็กซ์ตรีมรูลส์ ทำให้เป็นแชมป์ ECW สมัยแรกและคนสุดท้าย

หลังจากเป็นแชมป์คนสุดท้าย อีซีคีลก็ได้ย้ายมาสังกัดอยู่รอว์ และได้ปล้ำแมตช์แรกเอาชนะจิมมี หวาง หยางไปได้ จากนั้นก็สามารถเอาชนะเคนมาได้ในดาร์กแมตช์ ในแบรกกิ้ง ไรท์ส (2010) ได้เข้าร่วมเป็นสมาชิกของทีมฝั่งรอว์แพ้ทีมฝั่งสแมคดาวน์ ในรอว์ พฤศจิกายน เขาได้มาสู่การแข่งขันคิงออฟเดอะริง แต่ก็ไม่ได้เป็นผู้ชนะ

อีซีคีลได้ย้ายมาสแมคดาวน์ และได้เข้าร่วมเป็นสมาชิกกลุ่มเดอะคอร์ ร่วมกับเวด บาร์เร็ตต์, ฮีท สเลเตอร์ และจัสติน เกเบรียล ในรอยัลรัมเบิล (2011) ได้เข้าร่วมแมตช์รอยัลรัมเบิล โดยก่อนเริ่มแมตช์ก็มีการรุมอัดกันระหว่างเดอะคอร์กับเดอะนิวเน็กซัส แต่ทว่าผู้จัดการทั่วไปนิรนามของรอว์ได้ส่งอีเมลมาบอกให้ทั้งสองฝ่ายหยุด และให้กลับไปหลังเวทีทั้งหมด อีซีคีลได้ออกมาเป็นลำดับที่36 แต่ก็ถูกเหวี่ยงออกจากเวทีโดยเคน ในเรสเซิลเมเนีย ครั้งที่ 27 กลุ่มเดอะคอร์ได้ปล้ำแท็กทีม 8 คน แพ้ให้กับบิ๊กโชว์, เคน, ซานติโน มาเรลลา และโคฟี คิงส์ตัน

ในสแมคดาวน์ 6 พฤษภาคม 2011 อีซีคีลได้ถูกรุมและเตะออกจากกลุ่มเดอะคอร์ จากนั้นก็ได้กลายมาเป็นฝ่ายธรรมะ ในแคปิเทล พูนิชเมนท์ได้เอาชนะบาร์เร็ตต์คว้าแชมป์อินเตอร์คอนติเนนทัลสมัยแรก ในสแมคดาวน์ 9 สิงหาคม 2011 เสียแชมป์ให้โคดี โรดส์ ปี 2014 ได้ลาออกจาก WWE

 แชมป์และรางวัล 
 Pro Wrestling Illustrated
 PWI ranked him #78 of the top 500 singles wrestlers in the PWI 500 in 2011
 World Wrestling Entertainment/WWE
 ECW Championship (1 time)
 WWE Intercontinental Championship (1 time)
# เรือนแพ
เรือนแพ คือ เรือนที่เคยตั้งอยู่บนแพในน้ำแล้วยกขึ้นมาปลูกบนบกพจนานุกรม ฉบับราชบัณฑิตยสถาน พ.ศ. ๒๕๔๒ อาจหมายถึง
 เรือนแพ, ภาพยนตร์ไทย พ.ศ. 2504 และ พ.ศ. 2532 พระนิพนธ์ใน พระเจ้าวรวงศ์เธอ พระองค์เจ้าภาณุพันธุ์ยุคล
 เรือนแพ, เพลงของ ชรินทร์ นันทนาคร สร้างจากภาพยนตร์ดังกล่าว
 เรือนแพ, นวนิยายพระนิพนธ์ในของ พระเจ้าวรวงศ์เธอ พระองค์เจ้าภาณุพันธุ์ยุคล สร้างจากภาพยนตร์ดังกล่าว
 เรือนแพ, ละครโทรทัศน์ไทย พ.ศ. 2538 และ พ.ศ. 2554 สร้างจากนิยายและภาพยนตร์ดังกล่าว
# ชูซ็อก
ชูซ็อก  เดิมรู้จักกันในชื่อของ ฮันกาวี  เป็นชื่อของวันสำคัญในช่วงเทศกาลเพาะปลูกของชาวเกาหลี โดยตรงกับวันขึ้น 15 ค่ำ เดือน 8 ซึ่งตรงกับวันพระจันทร์เต็มดวงตามปฏิทินจันทรคติ ซึ่งเป็นวันขอบคุณพระเจ้า เป็นวันหยุดเพื่อการเฉลิมฉลอง 3 วัน ผู้คนในครอบครัวจะเดินทางมาพบกันเพื่อเฉลิมฉลองการเก็บเกี่ยวของแต่ละปี และมีทำการทำพิธีไหว้พระจันทร์เพื่อขอบคุณ และขอพรเพื่อเป็นสิริมงคลแก่ปีถัดไป สำหรับบางครอบครัวนั้นยังถือเป็นการไหว้บรรพบุรุษในวันเดียวกันนี้ด้วยเช่นกัน อาหารที่เป็นสัญลักษณ์ของเทศกาลดังกล่าวคือ ต็อก หรือเค้กข้าว ซึ่งเป็นขนมประจำชาติเกาหลีที่ทำจากแป้งข้าวเหนียวปั่นใส่ไส้จำพวกถั่วและน้ำตาล

 ต้นกำเนิด 
ตามความเชื่อของผู้คนในอดีต ชูซ็อกมีต้นกำเนิดมาจาก กาแบ ซึ่งมีในช่วงเริ่มต้นรัชสมัยที่สามแห่งอาณาจักรซิลลา (57 ปีก่อนคริสต์ศักราช - ค.ศ. 935) ซึ่งเป็นการประกวดทอผ้าประจำเดือนของทั้งสองคณะThe Academy of Korean Studies, ed. (1991), "Chuseok", Encyclopedia of Korean People and Culture, Woongjin. (in Korean)Farhadian, Charles E. (2007). Christian Worship Worldwide. Wm. Bm. Eerdmans Publishing. . มาสู่วันกาแบ คณะที่สามารถทอผ้าได้มากกว่าจะเป็นผู้ชนะและจะได้รับการปฏิบัติฉลองจากคณะที่แพ้ อย่างไรก็ตาม นี่ยังได้รับการกล่าวว่าชูซ็อกเป็นเครื่องหมายที่บอกว่าอาณาจักรซิลลามีชัยเหนืออาณาจักรบัลแฮ ซึ่งเชื่อว่าการแข่งขันทอผ้า, การแข่งยิงธนู และการสาธิตศิลปะการต่อสู้ต่างได้รับการจัดให้เป็นส่วนหนึ่งของเทศกาลFestive occasions: the customs in Korea by Sŏ-sŏk Yun
# รัฐแซร์จีปี
แซร์จีปี หรือ เซร์ชีปี  เป็นรัฐที่เล็กที่สุดในบราซิล ตั้งอยู่ทางตะวันออกเฉียงเหนือของประเทศ อยู่ติด 2 รัฐอื่นคือ รัฐบาเยียทางทิศใต้และทิศตะวันตก และติดกับรัฐอาลาโกวัชทางทิศเหนือ และติดกับมหาสมุทรแอตแลนติกทางทิศตะวันออก มีเมืองหลวงของรัฐและเมืองที่ใหญ่ที่สุดคือเมืองอารากาจู
# การ์โลส มาร์เชนา
การ์โลส มาร์เชนา โลเปซ (, เกิดวันที่ 31 กรกฎาคม ค.ศ. 1979) เป็นอดีตนักฟุตบอลชาวสเปน เคยเล่นในลาลิกาใหักับสโมสรฟุตบอลเซบิยา, บาเลนเซีย, บิยาร์เรอัล และเดปอร์ติโบเดลาโกรุญญา รวมถึงเป็นผู้เล่นทีมชาติสเปนที่ได้รับเหรียญเงินในกีฬาโอลิมปิกฤดูร้อน 2000 ที่ประเทศออสเตรเลีย  และได้แชมป์ฟุตบอลโลก 2010 ที่ประเทศแอฟริกาใต้

เขารับตำแหน่งกองหลังกลางที่สามารถเข้าถึงได้อย่างดุดัน เขายังเล่นในตำแหน่งกองกลางตัวรับได้อีกด้วย ในฟุตบอลอาชีพเขาเล่นกับสโมสรฟุตบอลบาเลนเซียนาน 9 ปี และยังช่วยให้ทีมได้ชัยชนะการแข่งขันใหญ่ 5 ครั้ง รวมถึงแชมป์ลาลิกา 2 ครั้ง
# ฟิล บาร์ดสลีย์
ฟิลลิป แอนโทนี "ฟิล" บาร์ดสลีย์  เกิดเมื่อวันที่ 28 มิถุนายน ค.ศ. 1985 เป็นนักฟุตบอลอาชีพชาวสกอตแลนด์ ปัจจุบันเล่นในตำแหน่งแบ็กขวาให้กับสโมสรฟุตบอลเบิร์นลีย์ในพรีเมียร์ลีก และฟุตบอลทีมชาติสกอตแลนด์ เขาเกิดในประเทศอังกฤษ แต่คัดเลือกกับทีมชาติสกอตแลนด์จากพ่อของเขาที่เกิดในกลาสโกว์
# เปาโล ดา ซิลบา
เปาโล เซซาร์ ดา ซิลบา บาร์ริโอส (เกิด 1 กุมภาพันธ์ ค.ศ. 1980) เป็นนักฟุตบอลชาวปารากวัยเล่นในตำแหน่งเซ็นเตอร์แบ็กให้กับสโมสร 12 de Octubre ในปารากวัย ก่อนหน้านี้ เขาเคยเล่นฟุตบอลในลีกสูงสุดของปารากวัย อิตาลี อาร์เจนตินา อังกฤษ และสเปน

เขาลงเล่นให้กับทีมชาติปารากวัยมาตั้งแต่ ค.ศ. 2000 และเป็นผู้เล่นที่ลงเล่นให้กับทีมชาติปารากวัยมากที่สุด โดยลงเล่นไปแล้วมากกว่าร้อยนัด เขาลงเล่นในฟุตบอลโลกสองครั้งและโกปาอาเมริกาอีกสามครั้ง ผลงานที่ดีที่สุดคือการจบด้วยรองแชมป์ในโกปาอาเมริกา 2011
# ดานิเอล ฆาร์เก
ดานิเอล "ดานิ" ฆาร์เก อี กอนซาเลซ (1 มกราคม ค.ศ. 1983 – 8 สิงหาคม ค.ศ. 2009) เป็นนักฟุตบอลชาวสเปน เล่นในตำแหน่งเซ็นเตอร์แบ็ก

ฆาร์เกเล่นให้กับสโมสรฟุตบอลอัสปัญญ็อล และเป็นกัปตันทีมได้ 1 เดือน ก่อนที่เขาจะเสียชีวิตจากอาการหัวใจวาย เมื่ออายุได้ 26 ปีSpain in mourning for Jarque; UEFA.com, August 8, 2009 ในฟุตบอลโลก 2010 ที่อันเดรส อินิเอสตาทำประตูชัยให้ทีมชาติสเปนชนะการแข่งขัน เขาได้อุทิศประตูนี้ให้กับฆาร์เก เมื่อทำประตูได้เขาถกเสื้อแสดงเสื้อในแสดงข้อความบนหน้าอก เขียนไว้ว่า "ดานิ ฆาร์เก อยู่กับเราเสมอ"